Његов старији брат и некадашњи морејски деспот Теодор (II), умро је у јуну 1448. године у Селимврији, а 31. октобар исте године умро је и византијски цар Јован VIII. Вест о царевој смрти, отворила је и питање његовог наследника, иако је он јасно одредио Константина за то место, постојала је могућност да власт припадне неком од његове млађе браће Димитрију или Томи. Већ 13. новембра је у Цариград стигао Тома, а мало после њега и Димитрије је стигао из Селимврије. Тома као претендент није био велика опасност по Константина, али је зато Димитрије, који је због одбацивања Фирентинске уније имао како подршку дела народа, тако и османског султана који му је већ раније давао трупе да покуша да преузме власт.